หุ้นสหรัฐฯปิดบวกแรง
ตลาดหุ้นสหรัฐปิดบวกแรง จากข้อมูลผู้บริโภคอันสดใสภายในประเทศ ขณะที่ราคาน้ำมันตลาดนิวยอร์กก็พุ่งแรงเช่นกัน
30 ส.ค. 2554

ตลาดหุ้นสหรัฐปิดบวกแรง จากข้อมูลผู้บริโภคอันสดใสภายในประเทศ ขณะที่ราคาน้ำมันตลาดนิวยอร์กก็พุ่งแรงเช่นกัน
ปัจจัยด้านข้อมูลผู้บริโภคสหรัฐฯอันสดใส ประกอบกับภัยธรรมชาติจากเฮอร์ริเคนไอรีนา ที่ก่อความเสียหายโดยรวมน้อยกว่าที่กังวลกันไว้แต่แรก ก็ส่งผลให้ตลาดหุ้นสหรัฐฯวานนี้(29ส.ค.) ปิดบวกอย่างแรง        ดัชนีหุ้นดาวโจนส์ เพิ่มขึ้น 254.71 จุด (2.26 เปอร์เซ็นต์) ปิดที่ 11,539.26 จุด แนสแดค เพิ่มขึ้น 82.26 จุด (3.32 เปอร์เซ็นต์) ปิดที่ 2,562.11 จุด เอสแอนด์พี เพิ่มขึ้น 33.28 จุด (2.83 เปอร์เซ็นต์) ปิดที่ 1,210.08 จุด  ขณะที่ราคาน้ำมันตลาดนิวยอร์กพุ่งแรงจากข้อมูลผู้บริโภคในอเมริกาและความโล่งใจที่เฮอร์ริเคนไอรีนไม่ก่อความเสียหายร้ายแรงใดๆต่ออุตสาหกรรมปิโตรเลียม       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 1.90 ดอลลาร์ ปิดที่ 87.27 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 52 เซนต์ ปิดที่ 111.88 ดอลลาร์ต่อบาร์เรล ท่ามกลางการซื้อขายที่เบาบางเนื่องจากเป็นวันหยุดในอังกฤษ